Vegetar og vegansk julemat - vegisterkaker o.a. - Physicians Association for Nutrition Norway
Gå til innhold
Lukk meny
Kosthold kan løse vår tids største helseutfordringer
Merke Søk
Facebook
Instagram PAN Norge
Physicians Association for Nutrition Norway
Meny
Om oss
Nyheter
Kontakt og medier
For leger
Bidra: medlem, frivillig, giver
Foredrag, faktaark, ressurser
Mat som medisin
Kosthold
Hvordan spise sunt
Ernæring
Bærekraft politikk
Bærekraftig mat og kosthold
Landbrukspolitikk i Norge gir matsvinn
Proteinforsyning med mindre kjøtt
Hva er gressfôret kjøtt, fra ammeku som Angus-rase
Kjøttreklame via Matprat, og kjøttdsubsidier gir økt kjøttforbruk
Vegetar
Home » Nyheter » Vegetar og vegansk julemat – vegisterkaker o.a.
Vegetar og vegansk julemat – vegisterkaker o.a.
av PAN Norge21. november 202017. desember 2021
Velg vegetar, vegansk og mer plantebasert julemat – erstatte medisterkaker med vegisterkaker, for grønnere og sunnere jul 2021! Bildet er fra Veganmisjonen.com
Velg vegetar og vegansk julemat – erstatt medisterkaker med vegisterkaker! Gjør julematen og julebaksten sunnere, grønnere og mer plantebasert. Havre-julegrøt, julesalater, vegisterkaker, tørket frukt, nøtter og klementiner er bare noen eksempler. Veganmisjonens Vegisterkaker, Norges nye julemat, kan du i 2021 kjøpe ferdige på butikk, i  frysedisker.
Julemat kan være vegetar, vegansk og plantebasert, og julebord behøver ikke (bare) være kjøtt, ribbe, medisterkaker o.l. Nye god og mettende julemat som kan lages av mat fra planteriket! Du trenger ikke kjøtt, egg eller meieriprodukter for å spise godt i julen. Julestek og julekaker kan både være vegetariske, velsmakende, sunne og plantebasert.
Vegetar julemat er bra for helsen
Tradisjonell julemat ligger tungt i magen på grunn av mye dyrefett og unødvendig mye protein, noe som både gir unødvendig mange kalorier og øker kolesterolet. Det er lett å legge på seg når julebordsesongen varer i to måneder, og julegodt selges på butikker fra begynnelsen av november. Ved å erstatte noe av tradisjonell julemat og julebakst med plantekost, oppnår du følgende:
får i deg mindre kalorier,
mindre dyrefett,
mindre kolesterol og
mer kostfiber, antioksidanter og andre sunne plantestoffer, stoffer som kun finnes i planter.
Det handler om å tenke nytt og tørre å prøve nye, vegetariske juleoppskrifter. Erstatt en del av den kjøtt- og meieribaserte julematen med plantebasert og minst like velsmakende julemat – vegansk julemat! Les også: Sunn og grønn mat i førjulstiden  og sunnere julegodteri, julebakst og desserter
Vegetar og vegansk julemat er mettende og fiberrik
Vegetarkost metter godt takket være fiber, og gir minst like mye vitaminer og mineraler som kjøtt, og mer enn nok med protein. Med plantemat, noe vegansk julemat er laget av, får du mange sunne plantestoffer, såkalte plantekjemikalier, som ikke finnes i mat fra dyr. Lager du julematen av råvarer fra planteriket, kan det bli ren helsekost hele førjulstiden! Dine helsebevisste venner blir garantert misunnelig. Alle disse rettene er både magrere og mye sunnere enn «tradisjonell» julemat med mye bearbeidet kjøtt, salt, mettet fett, kolesterol og andre usunne stoffer.
En del av julematen faller under kategorien bearbeidet kjøtt, som juleskinke, sylte, medisterkaker, julepølser o.l. – og slike matvarer fraråder av verdens ledende kreftforskere, også i små mengder, på regelmessig grunnlag.
Spis mer av vegetar julemat – grønnere, sunnere og lettere
Erstatt meieri med plantemelk,
plantefløte og plantekrem i tradisjonell bakst og andre juleretter – riskrem av kokosmelk , peppersaus med havrefløte og havregrøt med pepperkakesmak med havremelk  Ved å erstatte ku-melk og andre meieriprodukter med plantemelk, plantefløte o.l. får du i deg sunt kostfiber og slipper store mengder mettet fett og kolesterol. 80 prosent nordmenn inkludert barn spiser helseskadelig mye mettet fett
Velg eggfrie oppskrifter på julekaker
og bakst – kolakaker, konfektkaker, døler, kokosmakroner o.a fra Gunnar og Cathrine. og syv sorter julekaker fra Mari Hult, Vegetarbloggen
Hva er julen uten vegisterkaker fra Jane Johansen/Veganmisjonen?
Denne sunne, plantebaserte/veganske varianten på medisterkaker lagd av havregryn, blomkål og ris, og masse spennende krydder, er blitt norsk tradisjonsjulemat – i snart ti år har hele Norge lagd vegisterkaker til jul! Oppskriften er «stjålet» og videreutviklet av mange, inkludert kjøttbransjens markedsføringsorgan matprat-no, og publisert i samtlige norske aviser og på sosiale medier. Nå finnes vegisterkaker i alle regnbuefarger!  Den originale oppskriften er her  Heldigvis er vegisterkakene ganske enkle å lage, i motsetning til diverse julesteik.
Pleier du å kjøpe ferdigstekt ribbe
til julebord og blir stresset av matlagingen? Nå har du noe som er enda enklere – dette produktet, Oumph, finner du i nesten alle frysedisker! Det er bare å steke Oumph like før julemiddagen! Ferdig peppersaus, vegansk, fra Toro, kan du også kjøpe på forhånd, akkurat som kålrabistappe! Sjekk denne geniale, lettvinte julemiddagen fra Menyen!
Spis mye råkost – sunn vegansk julemat
– salat av kål, gulrot, epler, sitrusfrukter, tørket frukt og nøtter. Flere gode oppskrifter på råkost finner du på frukt.no
Prøv typiske vegetariske juleretter
– som linsestek, nøttestek og andre julestek og nyttårstek. Oppskrifter er på vegetariske og veganske blogger. Rettene er som hovedregel ganske kompliserte å lage, så dette er kun for dem som er glad i matlaging.
Mer av veganske små juleretter og tilbehør: Rosenkål, ertestappe, kålrabistappe
– alt dette er veldig sunt og plantebasert og vil gjøre deg mett om du spiser mye nok, med riktig saus og krydder – for eksempel peppersaus lagd med havrefløte og plantesmør.
Om du vil – erstatt også juleribbe og pinnekjøtt med kjøtterstatninger eller soyabiffer
Naturli, Vegme, Oumph, Beyond meat, Anamma, falafel, Grønne folk, Hoff og flere andre. Husk julesaus og julegrønnsaker – da blir alle vegetarboller julevennlige!
Sunnere, vegansk julegodt
Lag sunne juledesserter og rå kaker av frukt, tørket frukt, nøtter og mørk sjokolade, for eksempel rå kaker, av tørket frukt, nøtter, kakao, peanøttsmør og kokos.
Prøv Veganerens sunne luksus-marsipankuler! Her er det bare sunne ingredienser som mandel, mørk sjokolade og dadler, og litt lønnesirup! I tillegg til mye god smak, er det masse sunne plantestoffer, som blant annet antioksidanter og fiber, og mye næring som gir god metthetsfølelse.
Spis mye sitrusfrukter, tørket frukt av alle slag og nøtter. Dette er mettende og gir kun sunne kalorier.
Slik erstatter du ku-melk med sunnere og lettere soyamelk: Sjekk denne oppskriften, på enkel mokka-sjokoladepudding med soyamelk, fra Veganmisjonen.com
Vegisterkaker fra Jane Johansen – på 10 ulike vis, norsk julemat siden 2011
Vegisterkaker lages av havregryn, blomkål, ris/quinoa og krydder. I 2021 kan du kjøpe  vegisterkaker ferdige, i nesten alle frysedisker. Bilde: Jane Johansen i veganmisjonen.com
Vegisterkaker er sunn vegetar julemat, og er enkelt å lage. Disse lages av blomkål, havregryn, ris/quinoa og krydder. Vegisterkaker kan lages på forhånd, fryses ned og tas ut når gjestene kommer eller når du skal på besøk og vil ta med egen julemat. I tillegg til mye næring og sunne plantestoffer, er vegisterkaker frie for kolesterol og nesten helt frie for mettet fett, og gir mindre kalorier enn medisterkaker.
Original oppskrift på vegisterkaker ble oppfunnet i 2011 av Jane H. Johansen og Veganmisjonen.com – oppskriften finner du her. Konseptet vegisterkaker er blitt så populært at det ble videreutviklet (kopiert og endret) av mange og delt i omtrent alle medier over hele Norge. Hanne-Lene Dahlgren, forfatter av En skikkelig digg kokebok, den mest populære vegetariske oppskriftsboken i Norge, har en egen oppskrift på vegisterkaker, noe du finnes her På TV2 God Morgen Norge kan du se video der Hanne-Lene forklarer hvordan lage  vegisterkaker. Noen Meny-butikker lager vegisterkaker før jul.
Vegetar julemat-oppskrifter: hovedretter
Bruk gjerne plantebaserte kjøtterstatninger til å lage retter som ligner kjøttretter. Utvalget i dag er stort, og Naturli, VegMe og Oumph!, samt norske FlowFood som er lagd av nordiske råvarer – bønner som vokser i Norge.
Relativt raske og enkle oppskrifter på vegetar lulemat
Forenklet julesteik, der vegetarisk kjøttdeig, noe som er å finne i frysedisker i de fleste matbutikker, stekes med løk og krydder i stekepanne, bakes inn i to planer med butterdeig og settes i ovn. Feilfritt og enkelt, og ser spennende ut, fra Hanne-Lene.no – oppskriften er her! Flere oppskrifter fra Hanne-Lene er her
Peppersaus med plantefløte er minst like godt som fløtesaus, men lettere og kolesterolfri! Ertestappe, rosenkål og poteter kan du spise mer av med denne sausen, slik at du blir mett uten den «tyngre» maten.
Julemiddag av vegetar, eller plantebasert, kjøtt. Ferdig, godt og raskt – vegetarkjøtt! Bare lag  julesaus og julens grønnsaker, og fråts i alle mulige kjøtterstattninger – Beyond Meat bratwurstpølse, Oumph The Chunk og nøytral vegetardeig! Flere produkter, oppskrifter og gode ideer fra Meny er samlet her
Vegisterkaker fra Veganmisjonen.com og Rødbetekaker fra NRK
Bor du i Oslo, kan du bestille frossen vegetar julesteik – nøttesteik på Funky Fresh Foods! Funky Fresh Foods har også julecatering – sjekk her
Mange Meny-butikker tar imot bestilling på ferdiglagd nøttesteik og vegisterkaker. Her er butikkoversikt – finn din butikk her og ring og spør
Flere tips til rask vegetar julemat og enkelte ferdigprodukter som er plantebasert og som kan brukes til å lage eller servere julemat – på Vegetarforeningens nettsider
Prøv denne sunne veganske feststeiken 2017 fra Veganmisjonen, av grønne erter og sopp! Denne er (relativt) enkel å lage, har få ingredienser som du får tak i på alle matbutikker. Supersunt!
Linsestek 2012 – av kokte linser, mandler, løk, purre og selleri, krydder og matfløte – supersunt, godt, relativt enkelt, mettende, næringstett og magert!
Og hvem kunne tro at falafel kan serveres på norske julebord! Men ifølge Meny, er det bare servere falafler med «julens grønnsaker»! Hvorfor ikke? Oppskriften på kreativ juleservering er her. Vekk med fordommer! Meny skriver følgende:
Sammen med byggryn, rosenkål, aspargesbønner, tranebær og gresskarkjerner blir dette et fristende julemåltid når du ønsker noe som metter, men som er uten kjøtt.
Sunn vegansk julegrøt (havre istedenfor ris) med julekrydder
Vegansk julegrøt – der havre brukes istedenfor ris – med julekrydder er blitt populær de siste par årene, og det er bra fordi havre har mange sunne plantestoffer, blant annet betaglukaner som senker kolesterolet. Sjekk oppskrift på havregrøt med pepperkakesmak og valgfrie bær og tørket frukt her på Veganmisjonen.com Ønsker du å lage risengrynsgrøt med plantemelk, finner du oppskriften hos Veganeren.no
Vegansk riskrem med plantefløte og julegrøt med plantemelk
Lag gjerne plantebasert riskrem – soyafløte og kokosmelk gjør susen!  Du behøver ikke meierifløte for å lage mettende juledessert.
Lettere og sunnere risengrynsgrøt – erstatt ku-melk og meierismør med plantemelk!
Julegrøt – oppskriften kommer fra master i ernæring Marie Vogt. Grøten holder deg mett lenge, og er blant annet gunstig for fordøyelsen, kolesterolnivået og dermed også hjertet, skriver Marie.
Spis mer julegrønt! Råkost og blandet salat som Furuly og Waldorf
Spis mer råkost – som for eksempel denne Furuly-salaten: Furulysalat er en type kålsalat med appelsin, svisker og hasselnøtter som passer godt til fettere julemat – sur og søt, men kan spises som forrett. Ofte brukt til julens måltider, skriver frukt.no  Waldorfsalat kan lages med plantefløte og plantemajones – sjekk oppskriften her .
Flere oppskrifter på plantebasert julemat:
Julepostei av rotgrønnsaker fra NRK
Soyaribbe – laget av soyabiffer, som inneholder like mye protein som kjøtt men har litt lavere fettinnhold. Bruk denne oppskriften for soyaribbe!
Plantebasert oppskrift på en sunn julestek, av linser, nøtter og grønnsaker http://www.veganmisjonen.com/2012/12/oppskrift-linsestek-julemiddag.html
Plantebaserte veganske julekaker, dessert og bakst
Alle tradisjonelle julekaker (krumkaker, delfia o.l.) kan lages 100% plantebasert! Det blir fortsatt en del sukker og hvitt mel, men null kolesterol, en del mindre mettet fett og kanskje mindre kalorier. Sjekk både Vegetarbloggen.no, Veganmisjonen.com og Veganeren.com
Supersunn julemarsipan med mørk sjokolade og dadler – fra Meny, kun tre ingredienser, og ingen tomme kalorier!
Sunn fruktsalat med kandiserte valnøtter fra Vegetarbloggen
Snickersdadler fra Vegetarbloggen
Plantebaserte/veganske julekaker og annet julegodt fra Veganmisjonen
Julekrydderkake fra Veganmisjonen
Enkel mokka-sjokolademosse med soyamelk, fra Veganmisjonen.com
Sunnere julebakst og juledessert: med havre, nøtter, mørk sjokolade og frukt, og uten egg, melk eller smør
Her er det ingen kolesterol, lite mettet fett og mindre kalorier! Det er gode grunner til å variere julebakst og prøve noe nytt, altså erstatte deler av tradisjonell julebakst med plantebasert julebakst. Det blir da mindre å slanke seg i januar, og mer plantekost og fiber, og mindre kalorier, egg og smør, noe som spesielt er bra for kolesterolet.
Vokos – det skal være verdens enkleste kake, fra Veganmisjonen.
Ingrediensene:
3 dl havregryn
2 dl kokosmasse
1 ss bakepulver
1/3 ts salt
1,5 dl havremelk eller annen plantemelk
1/2 dl lønnesirup
Kanelnøtter & Nøttesmør -spiselige julegaver  Ingrediensene her er nøtter og krydder
Julecookies fra Veganmisjonen
Te og kaffe med julekrydder og plantemelk
Kaffe-latte og chai-latte med julekrydder er sunt og spennende. Ku-melk kan erstattes med havremelk, soyamelk og mandelmelk i slike drikker.
Del dette:
Twitter
Facebook
E-post
Skriv ut
Relatert
Ukategorisert
Skrevet av PAN Norge
PAN Norge - Physicians Association for Nutrition Norway er en forening for leger, ernæringsfysiologer og andre som er utdannet innen helse eller ernæring
Vis alle innlegg av PAN Norge
Personal website
Innleggsnavigasjon
Forrige innlegg Råkost, raw food og rå mat – sunt og godt, foredrag lørdag 30. oktober
Neste innlegg Leger lærer lite om kosthold og helse, og myndighetene bør jobbe for sunne vaner og bedre kosthold
Påmelding nyhetsbrev
Meld deg på nyhetsbrev om plantebasert kosthold!
Les vår brosjyre om plantebasert kosthold!
Faktaark
Faktaark, foredrag og PDF til nedlastning
Hold deg oppdatert!
Skriv din epostadresse for å få nye artikler på epost.
E-postadresse
Abonner
Kjøp boken Plantebasert kosthold
Her er alt du bør vite om hvordan spise plantebasert: matvarer, næringsstoffer, innkjøp og oppskrifter!
Støtt oss
Bidra til at plantebasert kosthold hjelper enda flere – bli giver! Kontonummer 12540602539 Org nr 913 008 057
Et sunt plantebasert kosthold kan løse vår tids viktigste folkehelse-utfordringer – forebygge hjerte- og karsykdom, diabetes type to, fedme og kreft. PAN jobber for å utrydde kostholdrelaterte dødsfall globalt. Ved å gi kunnskap om sunn og bærekraftig kosthold, jobber vi for å løse de tre største globale helsekrisene: kronisk sykdom, klimaendringer og pandemirisiko.
Påmelding nyhetsbrev
Meld deg på nyhetsbrev om plantebasert kosthold!
Ansvarsfraskrivelse
Informasjon på nettsiden er kun til opplysningsformål. Se ansvarsfraskrivelse her
Personvern & cookies: Dette nettstedet bruker informasjonskapsler (cookies). Ved å fortsette å bruke dette nettstedet aksepterer du dette.
For å finne ut mer, inkludert hvordan kontrollere cookies, se her: Cookie-erklæring
Støtt oss
Bidra til at plantebasert kosthold hjelper enda flere – bli giver! Kontonummer 12540602539 Org nr 913 008 057
Personvern på vår nettside
Privacy Policy
2022 Physicians Association for Nutrition Norway
Powered by WordPress.com. av Themes Harbor.
Facebook
Instagram PAN Norge
Laster kommentarer...
Du må være logget inn for å legge inn en kommentar.